Itinerár našich podujatí v končiacom sa kalendárnom roku je naplnený. Bodku za ním dala v pondelok 17. decembra Vianočná florbalka. V športovej hale T-18 na Plavisku jednoznačne dominovalo družstvo Meteníci Likavka, ktoré oba svoje zápasy vyhralo, pričom nedostalo ani gól. Strieborný pohár za druhé miesto zdvihol nad hlavu kapitán tímu MHK Ružomberok, tretiu priečku obsadili reprezentanti ZŠ s MŠ Lisková. Podujatie spestrilo stretnutie piatakov a šiestakov CVČ Elán a ZŠ s MŠ Lisková, z víťazstva 3:0 sa tešili naši malí florbalisti.